section_heading: Legende i štovanje
paragraph_text: Uz svetog Ulrika vežu se mnoge legende, a jedna je od njih večera s biskupom iz Konstanza. Prema predaji ta se večera, tijekom koje su posluženi pileći bataci, održala u petak. Tijekom večere u sobu je ušao glasnik jednog kneza i predao Ulriku kneževo pismo u kojem se biskupa osuđuje zbog povrede dostojanstva. Ulrik je potom knezu poslao batak. Primivši paket, knez se nasmijao jer je mislio kako biskupi na petak jedu ribu. Batak se u taj trenutak pretvorio u ribu.